I den anledning spilte han for Urædd borte mot Staal Jørpeland lørdag ettermiddag. Der fikk han to gule kort og ble sendt av banen.

Dommer André Bjørgen Birkeland sier til Eurosport.no at spilleren fikk det første fordi han protesterte mot at hjemmelaget fikk straffe. Like før slutt fikk han sitt andre fordi han ifølge dommer gestikulerte og applauderte hånlig da han ikke fikk straffe. Jørpelands-klubben vant 2-0.

Stig Marthinussen i Staal Jørpelands sportslige utvalg hadde reagert på Twitter-meldingen fra Occéan før han snakket med Eurosport.no. Marthinussen føler seg sikker på at meldingen er rettet mot lørdagens kamp mellom de to lagene.

(Se Twitter-meldingen her – saken fortsetter under):

Samtidig stusser Occéan over at Rogalands-klubben føler seg truffet.

– Det kan være noe jeg har sett på tv. De kan ikke føle at det er til de. De bør tenke to ganger før de sier noe, mener han.

I Staal Jørpeland mener man at forklaringen er tull. Blant annet viser Marthinussen til at Occéan skriver at det var første gang i hans «karriere» at han så kampfiksing.